جمهور باشقانی یاردیمجیسی فواد اوختای تورکیه-‌نین سودان-ین ثابت‌لیگی و اینکیشافی اوچون الیندن گلن کؤمک‌لیگی گؤسترمکده داوام ائدجگینی سؤیله‌دی.
سودان-دا سفرده اولان فواد اوختای پایتاخت خارتوم-دا سودان پرزیدنتی‌نین مواوینی باکری حسن صالح و اؤلکه‌نین باش ناظیری موتز موسی ایله گؤروشوب.
گؤروش‌لرین اساس گوندمی ایکی اؤلکه آراسینداکی ایقتیصادی امکداش‌لیق اولوب.
صالح ایله گؤروش کئچیرن اوختای سودان ایله تیجارت و ایقتیصادی علاقه‌لری اینکیشاف ائتدیرمک ایسته‌دیک‌لرینی قئید ائده‌رک، نفت یاتاق‌لاری‌نین ایشلدیلمه‌سی، تاریم و حیواندارلیقلا علاقه‌لی مرکزلر یارادیلماسی، تیجارتین اینکیشاف ائتدیریلمه‌سی باره‌سینده مکانیزمی تیجارت ناظیرلیگی داخیلینده سرعت‌لی شکیلده گوجلندیرمک ایسته‌دیک‌لرینی سؤیله‌ییب.
سودان پرزیدنی‌نین معاوینی صالح ده تورکیه ایله امکداش‌لیغی گوجلن‌دیرمک ایسته‌دیک‌لرینی وورغولاییب.
جمهور باشقانی یاردیمجیسی فواد اوختاری داها سونرا سودانین باش ناظیری موتز موسی ایله باش ناظیرلیک بیناسیندا بیر آرایا گلیب.
تیجارت امکداش‌لیغی‌نین موذاکیره اولوندوغو گؤروشده ایکی اؤلکه آراسینداکی تیجارت حجمی‌نین قیسا مودت عرضینده 1 میلیارد دو‌لارا، ان سرعت‌لی شکیلده ایسه 10 میلیارد دو‌لارا چیخاریلماسی‌نین واجیب‌لیگی دیله گتیریلیب.
فواد اوختای موتز موسی ایله بیرلیکده تورکیه-سودان بیرگه ایقتیصادی کمیسیونو سازیشینه دایر سندی ایمضالاییب.
